17. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ.Οικ.34240/Φ5.2 της 10/10 Δεκ.1986 (ΦΕΚ Β΄ 862) Διατήρηση δικαιολογητικών που απαιτούνται για έκδοση άδειας λειτουργίας εγκαταστάσεων πετρελαιοειδών. Διατηρούμε σε ισχύ τα δικαιολογητικά: οικοδομικές άδειες, άδεια χρήσεως αιγιαλού και παραλίας, παράβολα, υπεύθυνες δηλώσεις ανάθεσης - ανάληψης της επίβλεψης της λειτουργίας, πιστοποιητικό υδραυλικής δοκιμασίας και πιστοποιητικό παραλαβής για τους εγκατεστημένους ατμολέβητες, οριστική ή προσωρινή άδεια διάθεσης αποβλήτων, βεβαίωση κατασκευής κυκλοφοριακής σύνδεσης, βεβαίωση περί λήψεως κατασταλτικών μέτρων για την προστασία του θαλασσίου περιβάλλοντος, πιστοποιητικό καταλληλότητας των εγκαταστάσεων από αναγνωρισμένο διεθνή ή ημεδαπό οργανισμό ή γραφείο ελέγχου και πιστοποιητικό πυρασφαλείας, που προβλέπονται στις παραπάνω διατάξεις και απαιτούνται για την έκδοση άδειας λειτουργίας εγκαταστάσεων πετρελαιοειδών. Τα πιστοποιητικά αυτά δεν μπορούν να αντικατασταθούν από υπεύθυνη δήλωση του άρθρ.8 του Νόμ. 1599/1986. 13.Ε.λ.14-17 Πετρελαιοειδή 